R: Briefe / V: Dokumentarischer Text
edition published: 2023-10-06
availability: CC BY-NC-SA (https://creativecommons.org/licenses/by-nc-sa/4.0/)

31058 IIIspc ?

Ἡρακλείδης Διδύμῳ τῷ υἱῷ πολλὰ χαίρειν. γράφω σοι, ὅτι μὴ ἀμελήσῃς ὑπάγειν πρὸς Παμοῦθιν, ὅτι ἐκ λ ἕνεκα τῶν ἀρουρῶν εἰς μίσθωσιν ἢ αὐτὸν ἢ τοὺς παρὰ Πρωτάρχου ἢ τὸν ἀραβοτοξότην τὸ κέρμα μετεβεβλήκαμεν ὁμοῦ. πέμψον αὐτίκα Παμοῦτι τὰ ἐνθάδε. εἶπον γὰρ ναύτῃ, ἵνα ἐνβάληται αὐτό. κόμισον παρὰ Ἁρποκρατίωνος ληκύθιον μεστὸν ἐλαίου καὶ τάδε πέμψον. μὴ ἀμελήσῃς δὲ πέμψαι περὶ τοῦ ἀδελφοῦ καί, ἐὰν δύνῃ, πέμψαι σύνολον. συνάλλαγμα τὸ περὶ τιμῆς ἐστιν ἐνθάδε. Ἀδέλφιος Μελιῆτι τῇ θυγατρὶ χαίρειν. κόμισον παρὰ Ἁρποκρατίωνος ἀρώματα, [...] ἀπόδος κατὰ ἀρώματα τὰ λαγάνια [...] καὶ δὸς Τυραννίτι, τὰ δὲ ἄλλα ἀρώματα δὸς Τυραννίτι. αὐτῆς εἰσιν καὶ τὰ παντοῖα χαρτάρια τῶν ἀρωμάτων. δὸς τοῦτο Καλλιοπῆτι καὶ τὸ λιπόμενον ἄλλο. δὸς πάντα, ἃ ἔχεις, παρά σου Χαίριδι τῇ γαμβρᾷ τοῦ ἀδελφοῦ σου. κόμισον παρὰ Ἁρποκρατίωνος τὰ χάλκινα, δέξαι μοι αὐτὰ ἐρίδια καὶ πέμψον τοιαῦτα Ἡρακλείδῃ τῷ θείῳ σου . ἐὰν τε ἔχῃς τὸ κολόβιον, πέμψον μοι αὐτό, ἐὰν μὴ θέλῃς τέμειν αὐτό, πέμψον μοι λίνα πέντε καὶ κόμισον παρὰ Ἁρποκρατίωνος τὸ τρίχινον σάκκιον καὶ πέμψον μοι ζεύγη ψωμίων πέντε . ἄσπασον τὴν μητέρα σου πολλὰ καὶ [...]ννιν καὶ Ἀοῦσταν καὶ Νιννοῦτα καὶ τοὺς ἐν τῇ οἰκίᾳ πάντας κατʼ ὄνομα. ἄσπασον Ἰσιδώραν πολλά, ἄσπασον Καλλιόπην. Ἁδριανὸς Διδύμῳ χαίρειν. εἰδέναι σε θέλω, ὅτι συνεζήτησεν Ἀγαθὸς Δαίμων μετʼ ἐμοῦ ἕνεκα τῶν δραχμῶν ι καὶ ἕνεκα τῆς ἀδελφῆς αὐτοῦ. ὤμοσα σοι, ἐὰν προσέλθῃ σοι ὁ πράκτωρ τῆς Θεογονίδος, τελέσαι Πλουσίᾳ δραχμὰς ζ καὶ τὸ λοιπὸν [...][...][...] ἐρρῶσθαι ὑμᾶς εὔχομαι. Κολλοῦθος Διδύμῳ χαίρειν. μὴ ἀμελήσῃς περὶ τῶν δραχμῶν η· ἀπὸ τοῦ Μεχεὶρ μέχρι Μεσορὴ γίνονται δραχμαὶ ι. ἐὰν θέλῃς πέμψαι τὰ λίνα, πέμψον, καὶ ἐγὼ δῶ τὸ κέρμα ὑπέρ σου.

ἀπόδος Διδύμῳ παρʼ Ἡρακλείδου.